nb is is is is is sv sk is is cs is is en is is is is is is is is ceb is is is is is is is gl is is is is is is sv is is is is is is is is is is is is is is is is is is nb is is is pl is is lt is is sk is is is is vi is is is is is is is is is is is is is is is is is is is is is is is is is is is is is is is is is is is is is is is hbs_lat is en is is is is sk is de is is en is is is is is es is is is is is sv sk is is cs is is en is is is is is is is is ceb is is is is is is is gl is is is is is is sv is is is is is is is is is is is is is is is is is is nb is is is pl is is lt is is sk is is is is vi is is is is is is is is is is is is is is is is is is is is is is is is is is is is is is is is is is is is is is is hbs_lat is en is is is is sk is de is is en is is is is is es is is is is is is cs is en is is en en is en en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is is en is en is en is en is en is is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en is en nb nb en en is en en sk is is en en en is is is is is is pt en is is is en is is is en is fr ceb is is az is sv is sv de is is is is is is is is sv sk is is cs is is en is is is is is is is is ceb is is is is is is is gl is is is is is is sv is is is is is is is is is is is is is is is is is is nb is is is pl is is lt is is sk is is is is vi is is is is is is is is is is is is is is is is is is is is is is is is is is is is is is is is is is is is is is is hbs_lat is en is is is is sk is de is is en is is is is is es
Fundur nr. 101 | Reykjavíkurborg
Tunnur - hirða við heimili
Þjónusta frá A til Ö
Fundir borgarstjórnar - fundargögn og upptökur
Aðrar nefndir ráð og stjórnir
Lög, reglugerðir, samþykktir og stefnumörkun
Tunnur - hirða við heimili
Þjónusta frá A til Ö
Fundir borgarstjórnar - fundargögn og upptökur
Aðrar nefndir ráð og stjórnir
Lög, reglugerðir, samþykktir og stefnumörkun
Ár 2016, 29. júní, var haldinn 101. fundur skóla- og frístundaráðs. Fundurinn var haldinn í Hofi á Höfðatorgi í Reykjavík og hófst kl. 11:04. Fundinn sátu Skúli Helgason (S) formaður, Elín Oddný Sigurðardóttir (V), Eva Einarsdóttir (Æ), , Jóna Björg Sætran (B), Marta Guðjónsdóttir (D), Sabine Leskopf (S) og Örn Þórðarson (D). Auk þeirra sátu fundinn eftirtaldir áheyrnarfulltrúar: Katla Hólm Þórhildardóttir (Þ); Andrea Sigurjónsdóttir, starfsfólk í leikskólum; Atli Steinn Árnason, framkvæmdastjórar frístundamiðstöðva og Rósa Ingvarsdóttir, kennarar í grunnskólum. Jafnframt sátu fundinn Helgi Grímsson sviðsstjóri, Eygló Traustadóttir, Guðrún Edda Bentsdóttir og Hildur Skarphéðinsdóttir.
1. Lagt fram bréf frá skrifstofu borgarstjórnar, dags. 3. júní 2016, um breytingu á áheyrnarfulltrúa í skóla- og frístundaráði, Katla Hólm tekur sæti áheyrnarfulltrúa Pírata í stað Arnaldar Sigurðarsonar. SFS2016060095
2. Rafræn könnunarpróf – framkvæmd og staða tæknibúnaðar í grunnskólum Reykjavíkur. Þorbjörg St. Þorsteinsdóttir, verkefnastjóri á fagskrifstofu skóla- og frístundasviðs kynnir og svarar fyrirspurnum. SFS2016020152
Skóla- og frístundaráðsfulltrúar Sjálfstæðisflokksins leggja fram svohljóðandi bókun:
Það er áhyggjuefni að staða tæknibúnaðar í grunnskólum Reykjavíkur sé mjög bágborin og mismundandi eftir skólum. Ljóst er að Reykjavík er verst setta sveitarfélagið hvað þessi mál varðar og brýnt er að gerðar verði ráðstafanir strax til að lagfæra stöðuna svo að skólarnir verði í stakk búnir að geta lagt fyrir rafræn samræmd próf haustið 2016 og vorið 2017.
Skóla- og frístundaráðsfulltrúi Framsóknar og flugvallarvina leggur fram svohljóðandi bókun:
Samkvæmt núverandi tölvueign grunnskóla vantar mikið á að tækjabúnaður skólanna geri rafræn próf raunhæfan möguleika næsta skólaár með þeim hætti sem gert er ráð fyrir samkvæmt kynningu á fundi skóla- og frístundaráðs í dag, 29.6.2016. Brýnt er að ljúka nauðsynlegri netvæðingu skólanna – og bæta tölvukost skólanna til að mæta nýjum kröfum aðalnámskrár. Stefnumörkun tryggrar netvæðingar til næstu fjögurra til fimm ára þarf að vera skýr og brýnt er að þar verði ráðin bót á nú þegar. Þó svo að rafræn próf séu prófform framtíðarinnar, ekki síst með möguleika á einstaklingsmiðuðum prófum síðar meir, þá þarf að vanda mjög grunnundirbúning og forprófanir. Auk tæknilegs undirbúnings er brýnt að þjálfa kennara og nemendur að vinna með rafrænt mat. Fingrasetning er hæfnisviðmið í aðalnámskrá sem þarf að leggja mikla áherslu á til að auðvelda próf með þessum hætti. Í dag eru aðstæður mun lakari hér í borginni en víða í nærliggjandi sveitarfélögum hvað varðar tölvukost grunnskólanna og trygga netvæðingu. Slíkt er óásættanlegt og brýtur gegn jafnræði barna og unglinga sem eiga að þreyta rafræn próf næsta skólaár.
Skóla- og frístundaráðsfulltrúar Bjartrar framtíðar, Samfylkingarinnar og Vinstri grænna og áheyrnarfulltrúi Pírata leggja fram svohljóðandi bókun:
Ríkisvaldið hefur ákveðið að taka upp rafræn samræmd könnunarpróf í grunnskólum á næsta skólaári. Ljóst er að þessu fylgir verulegur undirbúningur af hálfu borgarinnar eins og annarra sveitarfélaga og kostnaður sem ekki er gert ráð fyrir að ríkisvaldið bæti sveitarfélögunum. Ljóst er að talsvert vantar upp á að tölvukostur og nettengingar grunnskólanna í borginni séu alls staðar viðunandi og ekki hægt við núverandi aðstæður að bjóða upp á að allir nemendur í árgangi taki prófin á sama tíma, hvað þá ef bæði 9. og 10. bekkur taka prófið samtímis eins og áform ríkisins ganga út á. Ljóst er að mikið vantar upp á að hægt verði að tryggja samræmi varðandi áreiðanleika og réttmæti í prófaðstæðum við framkvæmd könnunarprófs 10. bekkjar á næsta vori og er mennta- og menningarmálaráðuneytið af þeim ástæðum hvatt til þess að falla frá því að leggja samræmt könnunarpróf fyrir nemendur í 10. bekk vorið 2017. Mikilvægt er að nýta vel næstu mánuði til að framkvæmdin verði eins vönduð og kostur er og hagsmunir nemenda verði hafðir í fyrirrúmi.
3. Lögð fram svohljóðandi tillaga sviðsstjóra skóla- og frístundasviðs, dags. 21. júní 2016:
Skóla- og frístundaráð samþykkir og leggur til við borgarráð að frá og með hausti 2016 verði starfsemi frístundaheimilisins Sólbúa vegna frístundaþjónustu við börn í 3. og 4. bekk staðsett í stofu á lóð Breiðagerðisskóla.
Jafnframt lögð fram ályktun skólaráðs Breiðagerðisskóla um færanlega kennslustofu á skólalóð Breiðagerðisskóla, dags. 3. september 2015. SFS2016060138
- Kl. 11:55 víkur Elín Oddný Sigurðardóttir af fundinum og Líf Magneudóttir tekur þar sæti.
Samþykkt og vísað til borgarráðs.
4. Lögð fram að nýju svohljóðandi tillaga sviðsstjóra skóla- og frístundasviðs, frá fundi skóla- og frístundaráðs 25. maí 2016:
Lagt er til að leikskólarnir Hagaborg og Mýri verði sameinaðir undir eina stjórn. Sameiningin komi til framkvæmda þann 1. september 2016 og gildi til 30. júní 2017. Sviðsstjóra er falið að undirbúa breytinguna í nánu samstarfi við foreldra og starfsfólk.
Jafnframt lagt fram minnisblað sviðsstjóra skóla- og frístundasviðs, dags. 27. júní 2016, um faglegar forsendur sameiningar Hagaborgar og Mýrar. Enn fremur lagðar fram umsagnir foreldraráðs Mýrar, foreldra barna á leikskólanum Mýri, starfsfólks á Mýri, foreldraráðs Hagaborgar, foreldrafélags Hagaborgar og starfsfólks Hagaborgar. SFS2016050047
Samþykkt og vísað til borgarráðs með 4 atkvæðum Bjartrar framtíðar, Samfylkingarinnar og Vinstri grænna. Skóla- og frístundaráðsfulltrúar Sjálfstæðisflokksins og Framsóknar og flugvallarvina sitja hjá.
Skóla- og frístundaráðsfulltrúar Framsóknar og flugvallarvina og Sjálfstæðisflokksins leggja fram svohljóðandi bókun:
Fulltrúar Framsóknar og flugvallarvina og Sjálfstæðisflokks sitja hjá við afgreiðslu málsins þar sem ekki er komið til móts við óskir foreldra um að endanleg ákvörðun um lokun leikskólans Mýri verði tekin 2017 í stað 1. september 2016.
Skóla- og frístundaráðsfulltrúar Bjartrar framtíðar, Samfylkingarinnar og Vinstri grænna og áheyrnarfulltrúi Pírata leggja fram svohljóðandi bókun:
Sameining yfirstjórnar leikskólanna Hagaborgar og Mýrar er rökrétt skref til að tryggja börnum á Mýri faglegt umhverfi á næsta starfsári. Komið hefur verið til móts við óskir foreldra á Mýri um rúman aðlögunartíma áður en ákvörðun um lokun leikskólans komi til framkvæmda.
Skóla- og frístundaráðsfulltrúar Framsóknar og flugvallarvina og Sjálfstæðisflokksins leggja fram svohljóðandi tillögu:
Nú liggur fyrir áætlun um að leikskólarnir Hagaborg og Mýri verði sameinaðir undir eina stjórn frá og með 1. september 2016 og gildi til 30. júní 2017. Einnig liggur fyrir að eigi síðar en þegar sameiningarferlið hefst, þ.e. 1.9.2016, verði tekin lokaákvörðun um hvort leikskólastarf á Mýri verði alfarið lagt niður 30. júní 2017 sem er lokadagur sameiningarferlisins. Fulltrúi Framsóknar og flugvallarvina og fulltrúar Sjálfstæðisflokksins í skóla og frístundaráði leggja til að lokaákvörðun um lokun Mýrar verði seinkað frá 1. september 2016 fram til 1. nóvember 2016 til að öllum hlutaðeigandi gefist betra ráðrúm til að meta stöðu mála eftir að sameiningarferlið hefur staðið yfir í nokkurn tíma og reynsla þess farin að koma í ljós.
5. Lögð fram svohljóðandi tillaga sviðsstjóra skóla- og frístundasviðs, dags. 27. júní 2016:
Sviðsstjóri skóla- og frístundasviðs leggur til sameiningu leikskólanna Hamra og Bakka, starfsstöðvar leikskólans Bakkabergs í Staðahverfi, undir eina stjórn. Sameining komi til framkvæmda eigi síðar en 1. janúar 2017. Sviðsstjóra er falið að undirbúa breytinguna í nánu samstarfi við foreldra og starfsfólk. Lagt er til að skipaður verði starfshópur sem vinnur með leikskólastjóra Hamra og hefur það hlutverk að gera áætlun um ferli sameiningar og leiða upphaf sameiningar. Starfshópurinn verði skipaður leikskólastjóra Hamra, fulltrúum starfsmanna og foreldra á leikskólanum Hömrum og Bakka og fulltrúum skrifstofu skóla- og frístundasviðs. Starfstími hópsins sé til 30. júní 2017.
Jafnframt lögð fram skýrslan Framtíðarskipulag skóla- og frístundastarfs í Staðahverfi í Grafarvogi. SFS2016010132
Lögð fram svohljóðandi málsmeðferðartillaga skóla- og frístundaráðsfulltrúa Bjartrar framtíðar, Samfylkingarinnar og Vinstri grænna og áheyrnarfulltrúa Pírata:
Skóla- og frístundaráð samþykkir að vísa tillögu sviðsstjóra varðandi sameiningu leikskólans Hamra og Bakka, starfsstöðvar leikskólans Bakkabergs til umsagnar foreldraráða og foreldrafélaga leikskólanna Hamra og Bakkabergs/Bakka. Tillagan verði jafnframt kynnt fyrir starfsmönnum beggja leikskóla og þeim gefinn kostur á að leggja fram umsagnir um hana. Jafnframt verði farið yfir faglegar forsendur beggja leikskóla vegna fyrirhugaðrar sameiningar.
Skóla- og frístundaráðsfulltrúar Sjálfstæðisflokksins og Framsóknar og flugvallarvina leggja fram svohljóðandi bókun:
Fulltrúar Sjálfstæðisflokks og Framsóknar og flugvallavina telja eðlilegra að gefinn hefði verið lengri svarfrestur til foreldra og starfsfólks varðandi fyrirhugaða sameiningu leikskólanna Hamra og Bakka, í ljósi sumarlokana sem framundan eru.
6. Lögð fram svohljóðandi tillaga sviðsstjóra skóla- og frístundasviðs, dags. 21. júní 2016:
Skóla- og frístundaráð samþykkir og leggur til við borgarráð að frá og með 1. júlí 2016 verði starfsemi sameinaðrar frístundamiðstöðvar Kamps og Frostaskjóls, þ.e. starfsemi frístundamiðstöðva í Vesturbæ og Miðborg/Hlíðum, sem nú er staðsett í Þverholti, tímabundið að Frostaskjóli 2 í Reykjavík. Stjórnendateymi sameinaðrar frístundamiðstöðvar fái það verkefni að rýna þá starfsemi sem hefur verið í Þverholti og koma henni fyrir í öðrum rýmum s.s. í Frostaskjóli, Spennistöðinni eða öðrum starfsstöðum skóla- og frístundasviðs. Niðurstöður liggi fyrir eigi síðar en 1. júlí 2017.
Samþykkt og vísað til borgarráðs.
7. Lögð fram drög að áherslum og forgangsröðun í skóla- og frístundamálum 2017-2021, trúnaðarmál. SFS2016060110
Samþykkt með 4 atkvæðum Bjartrar framtíðar, Samfylkingarinnar og Vinstri grænna. Skóla- og frístundaráðsfulltrúar Sjálfstæðisflokksins og Framsóknar og flugvallarvina sitja hjá.
8. Lagt fram minnisblað sviðsstjóra skóla- og frístundasviðs, dags. 27. júní 2016, um staðfestingu starfsáætlana og skóladagatala grunnskóla Reykjavíkur skólaárið 2016-2017. Jafnframt lagt fram yfirlit um skóladagatöl grunnskóla Reykjavíkur skólaárið 2016-2017. Jafnframt lagðar fram starfsáætlanir 35 grunnskóla í Reykjavík. Auk þess lagt fram bréf skólastjóra Breiðagerðisskóla, dags. 27. júní, um beiðni um frestun á umfjöllun skóla- og frístundaráðs um starfsáætlanir grunnskóla í Laugardal/Háaleiti. SFS2016040073
Skóla- og frístundaráðsfulltrúar Framsóknar og flugvallarvina leggja fram svohljóðandi bókun:
Fulltrúi Framsóknar og flugvallarvina í skóla- og frístundaráði vill minna á mikilvægi þess að skólastjórn og kennarar fái tækifæri til að aðlaga foreldra- og starfsdaga að skólamenningu og vinnumenningu skólans. Samvinna allra skólastofnana innan hverfis, þ.e. leikskóla, grunnskóla, frístundastarfs sem og þjónustumiðstöðva innan sama hverfis, er vissulega mikilvæg og þarf að fá sí aukið vægi. Tímasetning samæmdra starfsdaga nýtist hinsvegar grunnskólunum mögulega misvel ef tímasetning þeirra fellur ekki sem best að ákveðnum áföngum í faglegu skólastarfi og kemur þá ekki síður neikvætt niður á hagsmunum nemenda er varðar bestu nýtingu kennslutíma.
9. Lögð fram minnisblöð sviðsstjóra skóla- og frístundasviðs, dags. 27. maí 2016 og 13. júní 2016, varðandi umsókn Waldorfskólans Sólstafa um að greitt verði framlag vegna fleiri reykvískra nemenda en nú er heimilt að greiða framlag vegna. Jafnframt lögð fram bréf Waldorfskólans Sólstafa, dags. 22. apríl 2016 og 3. júní 2016, varðandi beiðni Waldorfskólans Sólstafa um fjölgun nemenda fyrir skólaárið 2016-2017. SFS2016040185
Samþykkt að synja umsókn Waldorfskólans Sólstafa um að greitt verði framlag vegna fleiri reykvískra barna en nú er greitt framlag vegna með 5 atkvæðum skóla- og frístundaráðsfulltrúa Bjartrar framtíðar, Samfylkingarinnar, Vinstri grænna og Framsóknar og flugvallarvina. Skóla- og frístundaráðsfulltrúar Sjálfstæðisflokksins sitja hjá.
Lögð fram svohljóðandi málsmeðferðartillaga skóla- og frístundaráðsfulltrúa Bjartrar framtíðar, Samfylkingarinnar og áheyrnarfulltrúa Pírata:
Samþykkt er að vísa umsókn Waldorfskólans Sólstafa um framlag vegna fleiri reykvískra nemenda í grunnskólanum til umfjöllunar við gerð fjárhagsáætlunar 2017 vegna skóla-ársins 2017 til 2018.
Samþykkt með 6 atkvæðum skóla- og frístundaráðsfulltrúa Bjartrar framtíðar,
Samfylkingarinnar, Sjálfstæðisflokksins og Framsóknar og flugvallarvina. Skóla- og frístundaráðsfulltrúi Vinstri grænna situr hjá.
10. Lagt fram minnisblað sviðsstjóra skóla- og frístundasviðs, dags. 28. júní 2016, varðandi umsókn Landakotsskóla um að greitt verði framlag vegna fleiri reykvískra nemenda. Jafnframt lagðir fram tölvuskeyti Landakotsskóla, dags. 6. og 28. júní 2016, varðandi ósk um fjölgun nemenda og aukið framlag til Landakotsskóla. SFS2016060089
Samþykkt að synja umsókn Landakotsskóla um að greitt verði framlag vegna fleiri reykvískra nemenda en nú er greitt framlag vegna með 5 atkvæðum skóla- og frístundaráðsfulltrúa Bjartrar framtíðar, Samfylkingarinnar, Vinstri grænna og Framsóknar og flugvallarvina. Skóla- og frístundaráðsfulltrúar Sjálfstæðisflokksins sitja hjá.
Lögð fram svohljóðandi málsmeðferðartillaga skóla- og frístundaráðsfulltrúa Bjartrar framtíðar, Samfylkingarinnar og áheyrnarfulltrúa Pírata:
Samþykkt er að vísa umsókn Landakotsskóla um framlag vegna fleiri reykvískra barna í grunnskólanum til umfjöllunar við gerð fjárhagsáætlunar 2017 vegna skólaársins 2017 til 2018.
Samþykkt með 6 atkvæðum skóla- og frístundaráðsfulltrúa Bjartrar framtíðar,
Samfylkingarinnar, Sjálfstæðisflokksins og Framsóknar og flugvallarvina. Skóla- og frístundaráðsfulltrúi Vinstri grænna situr hjá.
11. Lagt fram minnisblað sviðsstjóra skóla- og frístundasviðs, dags. 29. júní 2016, varðandi flutning Ungbarnaleikskólans Ársólar sem rekinn er af Skólum ehf. í húsnæði að Völundarhúsum 1 og nýtt rekstrarleyfi. Jafnframt lagt fram bréf Skóla ehf vegna Ungbarnaleikskólans Ársólar, dags. 3. júní 2016, varðandi fjölgun barna og aukið framlag til Ungbarnaleikskólans Ársólar, umsögn foreldraráðs Ungbarnaleikskólans Ársólar, dags. 28. júní 2016, vegna flutnings Ungbarnaleikskólans Ársólar og eftirlitsskýrsla Vinnueftirlitsins, dags. 29. júní 2016, um húsnæði við Völundarhús 1. Auk þess lagt fram bréf Heilbrigðiseftirlits Reykjavíkur, dags. 27. júní 2016. Enn fremur lögð fram drög að rekstrarleyfi fyrir Skóla ehf vegna Ungbarnaleikskólans Ársólar. SFS2013080228
Rekstrarleyfi fyrir Skóla ehf. vegna Ungbarnaleikskólans Ársólar samþykkt með fyrirvara um endanlega úttekt og samþykki heilbrigðis-, vinnu- og eldvarnareftirlits um að húsnæði og lóð sé í samræmi við lög um leikskóla og reglugerð um starfsumhverfi leikskóla.
12. Lagt fram minnisblað sviðsstjóra skóla- og frístundasviðs, dags. 29. júní 2016, varðandi beiðni Skóla ehf um aukið framlag til Skóla ehf. vegna Ungbarnaleikskólans Ársólar. Jafnframt lagt fram bréf Ungbarnaleikskólans Ársólar, dags. 3. júní 2016, varðandi fjölgun barna og aukið framlag til Ungbarnaleikskólans Ársólar. SFS2013080228
Samþykkt að synja umsókn Skóla ehf um að greitt verði framlag vegna fleiri reykvískra barna en nú er greitt framlag vegna með 5 atkvæðum skóla- og frístundaráðsfulltrúa Bjartrar framtíðar, Samfylkingarinnar, Vinstri grænna og Framsóknar og flugvallarvina. Skóla- og frístundaráðsfulltrúar Sjálfstæðisflokksins sitja hjá.
Lögð fram svohljóðandi málsmeðferðartillaga skóla- og frístundaráðsfulltrúa Bjartrar framtíðar, Samfylkingarinnar og Vinstri grænna og áheyrnarfulltrúa Pírata:
Samþykkt að vísa umsókn Skóla ehf um framlag vegna fleiri reykvískra barna til umfjöllunar stýrihóps um að brúa bilið milli fæðingarorlofs og leikskóla og til gerðar fjárhagsáætlunar vegna ársins 2017.
- Kl. 13:50 tekur Guðmundur G. Guðbjörnsson sæti á fundinum.
13. Lagt fram minnisblað sviðsstjóra skóla- og frístundasviðs, dags. 21. júní 2016, um samning við samtökin Móðurmál vegna skráningar og hýsingar bókasafns. Jafnframt lögð fram drög að samningi skóla- og frístundasviðs og samtakanna Móðurmáls um skráningu og hýsingu bóka í bókasafnskerfinu Gegni. SFS2015120024
14. Lagt fram minnisblað sviðsstjóra skóla- og frístundasviðs, dags. 21. júní 2016, um samstarfssamning við RannUng, rannsóknarstofu í menntun yngri barna. Jafnframt lögð fram drög að samstarfssamningi skóla- og frístundasviðs og RannUng, rannsóknarstofu í menntun yngri barna. SFS2016060112
15. Lagt fram minnisblað sviðsstjóra skóla- og frístundasviðs, dags. 24. júní 2016, um leiðbeinandi viðmið um kaup á ritföngum grunnskólanemenda. SFS2016050052
16. Lagt fram bréf Íþróttabandalags Reykjavíkur, dags. 24. maí 2016, varðandi ástand battavalla í Reykjavík. Jafnframt lagt fram bréf íþrótta- og tómstundasviðs, dags. 21. júní 2016, varðandi bókun um málið á fundi íþrótta- og tómstundaráðs, 16. júní 2016. SFS2016050339
Lögð fram svohljóðandi tillaga Bjartrar framtíðar, Samfylkingarinnar og Vinstri grænna og áheyrnarfulltrúa Pírata:
Lagt er til að erindi Íþróttabandalags Reykjavíkur um ástand battavalla verði vísað til borgarráðs.
Skóla- og frístundaráðsfulltrúar Sjálfstæðisflokksins og Framsóknar og flugvallarvina leggja fram svohljóðandi bókun:
Ljóst er að ástand sparkvalla og battavalla í borginni er víða verulega ábótavant. Brýnt er að farið verði í endurbætur og lagfæringar sem allra fyrst til að minnka áhættu á slysum. Mikilvægur liður í því er að skipta út gúmmikurli á öllum fótboltavöllum íþróttafélaganna nú á árinu 2016. Þá er einnig ljóst að lagfæra þarf víða körfuboltavelli og setja net í körfurnar. Til að ýta undir hreyfingu og útivist borgarbúa er nauðsynlegt að halda vel við þeirri íþróttaaðstöðu sem borgin býður borgarbúum upp á.
Skóla- og frístundaráðsfulltrúar Bjartrar framtíðar, Samfylkingarinnar og Vinstri grænna og áheyrnarfulltrúi Pírata leggja fram svohljóðandi bókun:
Skóla- og frístundaráðsfulltrúar Samfylkingarinnar, Bjartrar framtíðar og Vinstri grænna og áheyrnarfulltrúi Pírata taka undir að mikilvægt sé að huga að viðhaldi og endurbótum á batta- og sparkvöllum í borginni, samhliða því að skoða möguleika á fjölbreyttari notkun þeirra. Eðlilegt er að borgaryfirvöld taki upp viðræður við Knattspyrnusamband Íslands um framkvæmdina enda ljóst að tilkoma vallanna ýtir undir knattspyrnuáhuga og kunnáttu barna og ungmenna sem kemur knattspyrnuhreyfingunni til góða.
17. Lagt fram fjárhagsuppgjör skóla- og frístundasviðs fyrir janúar til mars 2016. Guðmundur G. Guðbjörnsson kynnir og svarar fyrirspurnum. SFS2016060115
18. Lagt fram yfirlit yfir innkaup skóla- og frístundasviðs yfir 1 m.kr., janúar til mars 2016. SFS2016060116
19. Lögð fram ársskýrsla skóla- og frístundasviðs 2015. SFS2016060117
20. Lagt fram svar sviðsstjóra skóla- og frístundasviðs, dags. 24. júní 2016, við fyrirspurn skóla- og frístundaráðsfulltrúa Framsóknar og flugvallarvina frá 97. fundi skóla- og frístundaráðs, varðandi skil á greinargerðum vegna styrkja frá skóla- og frístundaráði 2013-2015. SFS2016040170
21. Lagt fram svar sviðsstjóra skóla- og frístundasviðs, dags. 15. júní 2016, við fyrirspurn skóla- og frístundaráðsfulltrúa Sjálfstæðisflokksins frá 97. fundi skóla- og frístundaráðs, varðandi fæðiskostnað í leik- og grunnskólum. SFS2016040166
22. Lagt fram bréf sviðsstjóra skóla- og frístundasviðs, dags. 23. júní 2016, um embættisafgreiðslu sviðsstjóra skóla- og frístundasviðs, eitt mál. SFS2015010035
- Kl. 14:50 víkja Atli Steinn Árnason og Rósa Ingvarsdóttir af fundinum.
- Kl. 14:59 víkur Hildur Skarphéðinsdóttir af fundinum.
Fundi slitið kl. 15:05
Eva Einarsdóttir Jóna Björg Sætran
Líf Magneudóttir Marta Guðjónsdóttir
Sabine Leskopf Örn Þórðarson
Skóla- og frístundaráð 29.6.2016 - prentvæn útgáfa
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 9 + 4 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
Þjónustuverið er opið frá 8:20-16:15 alla virka daga
Borgartún 12-14, 105 Reykjavik Opið alla daga frá kl. 08:20-16:15
Teikningaafgreiðsla: mánudag – föstudag 08:20 – 16:00
Tjarnargata 11, 101 Reykjavík Opið mánudag - föstudag 08:00-20:00
Tunnur - hirða við heimili
Garðar og græn svæði
Þjónusta frá A til Ö
Skrifstofa borgarstjóra og borgarritara
Fundir borgarstjórnar - fundargögn og upptökur
Fundir borgarráðs ásamt fundagögnum
Aðrar nefndir ráð og stjórnir
Svið, skrifstofur og stofnanir
Innkaup / Regluverk / Skipurit
Lög, reglugerðir, samþykktir og stefnumörkun